Bale strålte i historisk Wales-seier - det norske dommerteamet slaktes
0Wales 0SlovakiaTerning: 5 Gruppe B. Sted: Matmut Atlantique Tilskuere: 37 831 Pause: 1-0 Mål: 1-0 (10) Gareth Bale, 1-1 (61) Ondrej Duda, 2-1 (81) Hal Robson-Kanu. Gult kort: Slovakia: Hrosovsky, Mak, Weiss, Kucka, Skrtel. Dommer: Svein Oddvar Moen, 3 Wales (4-3-3) Ward 5 – Chester 6, Williams 4, Davies 7 – Gunter 5, Allen 6, Edwards 5 (Ledley fra 69 min.), Ramsey 7 (Richards fra 88 min.), Taylor 5 – Williams 4 (Hal Robson-Kanu fra 71 min.), Bale 7 BB Slovakia (4-2-3-1) Kozácik 4 – Pekarík 3, Skrtel 4, Durica 5, Svento 5 – Kucka 5, Hrosovský 4 (Duda fra 61 min.) – Mak 6, Hamsík 6, Weiss 6 (Stoch fra 83 min.) – Duris 4 (Nemec fra 61 min.) Vurdert av Jonas Wikborg og Marius Guttormsen – Er det mulig? utbrøt tidligere landslagstrener Egil «Drillo» Olsen der han satt og kommenterte kampen for TV 2. Den rutinerte ekspertkommentatoren virket et øyeblikk målløs etter å ha bevitnet Gareth Bale sende Wales i ledelsen med en frispark-kanon før 10 spilte minutter mot Slovakia - og samtidig scoret Wales' første mål i et EM-sluttspill noensinne. – Hva kan jeg si? Det var som en hjemmekamp. Fansen vår er de beste i verden og var bak oss hele veien. Vi ga dem noe å feire for, sier målscorer Gareth Bale til BBC. Han er henrykt over sin egen frisparkscoring: – Scoringen er helt der oppe. Et minneverdig øyeblikk, et historisk øyeblikk for landet vårt.Bale hadde brukt oppvarmingen til å stille inn siktet, som åpenbart ikke var på topp før kampstart. For ifølge spanske AS bommet den walisiske stjernen på et knallhardt skudd i løpet av oppvarmingen, og traff en uheldig Wales-supporter midt i fleisen. Resultatet: en knekt nese, melder avisen, og skriver at Bale oppfattet situasjonen og var raskt ute med å beklage. England mot Russland klokken 21.00: Kaller Hodgson «byens største gambler» I kampen bommet han ikke. Bales frispark fra omkring 25 meter fant nettmaskene bak en forfjamset Slovakia-keeper, som kanskje angret på at han tok et steg bort fra keeperhjørnet idet Bale fyrte av. At det var Bale som var sist på ballen etter et Wales-mål, er ikke tilfeldig. Real Madrid-stjernen scoret syv av lagets 11 mål i kvalifiseringen og var nest sist på to av de fire siste. Bale har med andre ord vært sist eller nest sist på 10 av Wales' 13 scoringer i kvalifiseringen og selve EM-sluttspillet.At det var Wales som fikk en drømmestart - og ikke Slovakia - er kanskje litt mer tilfeldig. For før Gareth Bale hadde skutt Wales til himmels, hadde Slovakias største profil, Napoli-stjerne Marek Hamsik, vært nær scoring. Det tok ikke mer enn tre minutter før han lurte unna to Wales-forsvarer med én skuddfinte, dro seg forbi en tredje og overlistet burvokter Danny Ward. Hamsik var på vei til å juble for scoring, men på streken fikk Ben Davies klarert i siste liten. Etter Bales scoring fortsatte dramatikken i Bordeaux. Fått med deg? 10 høydepunkter fra gruppespillet du ikke må gå glipp avHalvtimen ut i den første omgangen jaget Jonathan Williams en tilsynelatende håpløs ball, men i duell mot Martin Skrtel gikk han i bakken innenfor feltet. Det norske dommerteamet, med Svein Oddvar Moen i spissen, lot spillet gå, men reprisene viser at Moen nok burde ha tatt fløyta i bruk. – Det er straffespark. Fullstendig unødvendig av Skrtel! utbrøt Drillo etter å ha sett situasjonen der den slovakiske stopperen brukte albuen sin mot Williams på ny. Fått med deg? Hyller Carlsens EM-stunt England- og Manchester United-legende Rio Ferdinand tok til Twitter for å uttrykke det samme. – Skrtel med WWE-albuer!! Fjerdedommeren med øyne på ballen... Se på spillerne, er du snill! skriver han. – Hvor er dommeren der? Soleklar straffe! Albue rett i ansiktet!! Heldige, heldige Skrtel, skriver Aalesund-spiller John Arne Riise på samme mikrobloggtjeneste, og mener det er meningsløst å ha dommere på kortlinja dersom de ikke kan se slike situasjoner.Og istedenfor straffe og en potensiell dobling av ledelsen, fikk Wales et slag i trynet i den andre omgangen. Robert Mak dro seg fint løs på høyrekanten og fant Duda i feltet. Han ventet ut Ashley Williams og sendte ballen tilbake i samme hjørnet som den kom fra. 1-1 i Bordeaux, og umiddelbart etter det var det Slovakia som virket friskest. Men det var Wales som fikk uttelling. Med 10 minutter igjen å spille dunket Kanu inn 2-1 til waliserne, og litt senere slapp nasjonen fra balløya med skrekken da Nemec headet ballen i stolpen. Wales med seg tre poeng fra sin aller første EM-kamp. Dramatikk før England - Russland: - Engelsk supporter svever mellom liv og død
(Wales - Slovakia 2-1) Under oppvarmingen skjøt Gareth Bale så hardt på et bomskudd at han knekte nesen på en fan. I selve kampen skjøt han - sammen med Kanu - Wales til himmels.